Londonning «Arsenal» klubi «Lion» hujumchisi Aleksandr Lyakazett bilan shartnoma imzolanganini e’lon qildi. Bu haqda klub rasmiy saytida bayonot berilgan. Manbaga ko‘ra, 26 yoshli fransuz hujumchisi londonliklar bilan uzoq muddatlik shartnoma imzolagan. Shartnomaning aniq muddati oshkor qilinmagan. Ammo, VVS ma’lumotiga ko‘ra, «Arsenal» Lyakazett uchun 53 million yevro to‘lagan va qo‘shimcha 7 million bonus evaziga bu summa 60 million yevroga yetishi mumkin. Futbolchi jamoa bilan 5 yillik bitimga imzo chekkan. Bu «Arsenal» va «Lion» tarixidagi eng qimmatbaho transferga aylangan Eslatib o‘tamiz, hujumchi Madridning «Atletiko» klubiga o‘tishga yaqin turgandi, biroq madridliklarga nisbatan transfer taqiqining joriy etilishi sabab, bu savdo amalga oshmay qolgandi. Lyakazett «Lion» safida 2009 yilda debyut qilgandi. Aynan shu davrdan boshlab u lionliklar safida to‘p surib kelayotgandi.